Indira Gandhi

Indira Priyadarshini Gandhi (इन्दिरा प्रियदर्शिनी गान्धी) (19 de novembre 1917 – 31 de octobre 1984) esseva prime ministro de India del 19 de januario 1966 al 24 de martio 1977, e de novo del 14 de januario 1980 usque a su assassination le 31 de octobre 1984. Le filia del prime prime ministro de India, Jawaharlal Nehru, e le matre de un altere, Rajiv Gandhi, Indira Gandhi esseva un del leaderes politic le plus notabile e controverse de India. In su prime periodo como prime ministro illa declarava un stato de emergentia pro evader un ordine judicial e pro suspender varie derectos e libertates civil.[1] Gandhi esseva educate in Somerville College (Universitate Oxonian).